बुजुर्गों की सीख के मिलते हैं फायदे
सुबह उठें तो प्रभु को धन्यवाद दें कि एक दिन और दिया
रिश्ते, दोस्त और लिबास की तरह खुद को भी बदलकर देखो, जीवन ही बदल जाएगा
दिन में ऐसा काम करें कि रात में चैन से सो सकें
महाराजश्री ने कहा कि शिवजी के माथे पर चंद्रमा है। इसका अर्थ है कि हमें अपने मस्तक को शांत रखना चाहिए। दिन में हम ऐसे काम करें कि रात को चैन की नींद आ सके।
शांत रहने का प्रयास करें, बहुत से संकट टल जाएंगे
महाराजश्री ने कहा कि दिन में एक बार मौन साधना जरूर करंे। पूरे दिन अधिक से अधिक शांत रहने का प्रयास करें। अधिक बोलने से बचें। शांत रहना आपका स्वभाव बन जाएगा, तो बहुत से संकट टल जाएंगे।
मेहनत करें, सफलता शोर करती आएगी
महाराजश्री ने कहा कि श्रीकृष्ण ने कर्म को प्रधानता दी। हम मेहनत करें, लेकिन चुपचाप व ईमानदारी से। आप देखना कि सफलता खुद शोर करती हुई लोगों को आपका परिचय देगी।
सिटी रिपोर्टर | भोपाल
विश्व जाग्रति मंच के संस्थापक व संत सुधांशु महाराज ने गुरुवार को लाल परेड मैदान पर लोगों को तनाव से मुक्ति और जीवन को सार्थक बनाने के गुर बताए। वे बोले, खुशी को गेंद मानो, उसे दूसरों की तरफ उछालोगे तो पलटकर तुम्हारी तरफ जरूर आएगी। तनाव का बड़ा कारण यह है कि सबकुछ तुम्हारे हिसाब से नहीं होता है, तो तुम दुखी हो जाते हो। इसलिए जिस तरह लिबास, दोस्त व रिश्ते बदलते हो, कभी खुद को भी बदलकर देखो, जीवन ही बदल जाएगा। मिशन के भोपाल मंडल द्वारा आयोजित सत्संग में पहले दिन बड़ी संख्या में श्रद्धालु थे। उन्होंने सबसे पहले प्रार्थना कैसी हो, यह बताया। उन्होंने कहा कि सुबह हम उठें, तब प्रभु को धन्यवाद दें कि उन्होंने तुम्हें एक दिन और दिया है।
प्रारंभ में महाराजश्री के साथ ही सांसद आलोक संजर व पूर्व केंद्रीय मंत्री सुरेश पचौरी ने दीप प्रज्जवलित कर सत्संग का शुभारंभ किया। मंडल अध्यक्ष एमपी उपाध्याय, संयोजक सतीश विश्वकर्मा, सुभाष बचकैया व कैलाश शर्मा आदि ने महाराजश्री को पुष्प गुच्छ भेंट कर स्वागत किया।
दूसरों के जीवन को सरल बनाने में मदद करें, यही परोपकार है। माता-पिता को कभी कष्ट न दें, वरना ईश्वर नाराज हो जाएगा। बुजुर्गों की सीख के फायदे संकट में मिलते हैं। तिजोरी को बड़ा करने की बजाए दिल को बड़ा करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mai_Deva hin_Deva awa_Deva hin_Deva